Na osnovu čl. 34. i čl. 105. Zakona o državnim službenicima i namještenicima u tijelima državne službe u Hercegbosanskoj županiji („Narodne novine Hercegbosanske županije“, broj 1/14 i 5/16), a u vezi s člankom 74a. Zakona o državnoj službi u Federaciji BiH („Službene novine Federacije BiH“, br. 29/03, 23/04, 39/04, 54/04, 67/05, 8/06 i 4/12) Agencija za državnu službu Federacije Bosne i Hercegovine, na zahtjev Opštinskog vijeća Drvar, objavljuje

**JAVNI KONKURS**
**za popunu radnog mjesta državnog službenika u**

 **Stručnoj službi Opštinskog vijeća Drvar**

**-Sekretar Opštinskog vijeća, na mandat od 5 (pet) godina - 1 (jedan) izvršilac**

**Opis poslova:** direktno rukovodi stručnom službom Opštinskog vijeća Drvar; prestavlja i zastupa Službu; organizuje i obezbjeđuje zakonito, efikasno i blagovremeno obavljanje svih poslova iz nadležnosti Službe; donosi opšte i pojedinačne akte za koje je ovlašten i preduzima druge mjere za obavljanje poslova iz nadležnosti Službe; odlučuje, saglasno zakonu o pravima, obavezama i odgovornostima državnih službenika i namještenika iz radnog odnosa; po potrebi priprema i donosi periodnični program rada službe; obezbjeđuje saradnju Službe s Opštiniskim vijećem, službama za upravu i drugim službama Opštine Drvar, drugim organima uprave, pravnim i fizičkim licima; odgovara za korištenje materijalnih sredstava; pomaže predsjedniku u pripremanju sjednica i organizovanju rada Opštinskog vijeća; obezbjeđuje čuvanje i upotrebu pečata Opštinskog vijeća; brine se o pravno-tehničkoj obradi akata usvojenih na sjednicama Opštinskog vijeća; brine se o informisanju javnosti o radu Opštinskog vijeća putem nadležne službe opštine; obavlja posebne zadatke utvrđene Poslovnikom o radu Opštinskog vijeća i druge poslove koje mu povjeri Opštinsko vijeće; obavlja i druge poslove za koje je zakonom ili drugim propisom ovlašten.

**Uvjeti:** Kandidati moraju ispunjavati opće uvjete iz člana 35. Zakona o državnim službenicima i namještenicima u tijelima državne službe u Hercegbosanskoj županiji:

1. da su državljani Bosne i Hercegovine;
2. da su stariji od 18 godina;
3. da imaju univerzitetsku diplomu ili druge obrazovne ili akademske kvalifikacije najmanje VII stepena stručne spreme ili visoko obrazovanje prvog, drugog ili trećeg ciklusa Bolonjskog sistema obrazovanja.
4. da su zdravstveno sposobni za vršenje određenih poslova predviđenih za to radno mjesto;
5. da u posljednje tri godine do dana objavljivanja upražnjenog radnog mjesta nisu otpušteni iz državne službe kao rezultat disciplinske mjere na bilo kojem nivou vlasti u Bosni i Hercegovini;
6. da nisu obuhvaćeni odredbom člana IX.1. Ustava Bosne i Hercegovine;
7. da im pravosnažnom sudskom presudom nije izrečena zaštitna mjera, odnosno sigurnosna mjera zabrane obavljanja poziva u organu državne službe, odnosno radnog mjesta za koje se prijavljuje, a čije trajanje nije isteklo do krajnjeg roka za podnošenje prijave za konkurs;
8. u državnu službu ne mogu biti primljene osobe protiv kojih se vodi kazneni postupak ili koje su osuđene za krivična djela za koje je propisana kazna od najmanje dvije godine zatvora prema domaćem ili međunarodnom pravu za krivična djela protiv života i tijela, čovječnosti, morala, javnog ili privatnog vlasništva, javne uprave i javnog interesa ili zbog pronevjere u javnom sektoru, osim ako je nastupila rehabilitacija prema posebnom zakonu.

**Pored općih uvjeta navedenih u javnom konkursu, kandidati moraju ispunjavati i sljedeće posebne uvjete:**

- VSS, (VII stepen) Pravni fakultet ili diploma visokog obrazovanja I, II, ili III ciklusa Bolonjskog sistema obrazovanja (najmanje 240 ECTS) pravnog smjera,

- najmanje 7 (sedam) godina radnog iskustva u struci

- poznavanje rada na računaru

**Prijavljivanje-potrebni dokumenti:**

Kandidati su dužni dostaviti slijedeću dokumentaciju (original ili ovjerene kopije):

1. popunjen prijavni obrazac Agencije za državnu službu FBiH (može se preuzeti u prostorijama Odjeljenja Agencije za Kanton 10 i Unsko-sanski kanton u Livnu, Ul. Gabrijela Jurkićabb, ili na web stranici Agencije [www.adsfbih.gov](http://www.adsfbih.gov/)ba).

2. diplomu o završenom visokom obrazovanju (nostrificirana diploma, ukoliko fakultet nije završen u BiH ili je diploma stečena u nekoj od država nastaloj raspadom SFRJ nakon 06.04.1992. godine).

3. potvrdu/uvjerenje o radnom iskustvu u struci nakon sticanja VSS, Primjer uvjerenja može se naći na web stranici Agencije <http://www.adsfbih.gov.ba/index.php?lang=ba&sel=546>.

4. dokaz o poznavanju rada na računalu

**NAPOMENE ZA KANDIDATE**

Kandidati koji dostave dokaz o položenom stručnom upravnom ispitu (javnom ispitu ili ispitu općeg znanja) pred nadležnim organom u Bosni i Hercegovini ili položenom pravosudnom ispitu izuzimaju se od polaganja ispita općeg znanja. Nisu izuzeti od polaganja ispita općeg znanja, kandidati koji imaju rješenja nadležnih organa drugih upravnih nivoa vlasti u Bosni i Hercegovini o oslobađanju od polaganja stručnog upravnog ispita.

O datumu, vremenu i mjestu polaganja ispita općeg znanja i stručnog ispita kandidati će biti obaviješteni putem web stranice Agencije za državnu službu Federacije BiH, www.adsfbih.gov.ba. Imena kandidata se ne objavljuju.

Polaganju stručnog ispita mogu pristupiti kandidati koji ispunjavaju opće i posebne uvjete navedene u tekstu javnog konkursa.

Ako kandidat ne pristupi polaganju ispita općeg znanja i /ili stručnog ispita, smatra se da je odustao od učešća u konkursnoj proceduri, o čemu neće biti posebno obaviješteni.

Izabrani kandidat je dužan u roku od 8 dana od dana prijema obavijesti o rezultatima konkursa, dostaviti Agenciji dokaze o ispunjavanju općih uvjeta konkursa.

Nepotpune **neuredne i** nepravovremene prijave neće se uzeti u razmatranje.

Prijava, sa potrebnim dokumentima, dostavlja se u roku od 8 dana od objave javnog konkursa na web stranici Agencije, putem pošte, preporučeno na adresu:

AGENCIJA ZA DRŽAVNU SLUŽBU FEDERACIJE BiH

ODJELJENJE AGENCIJE ZA KANTON 10 I UNSKO-SANSKI KANTON

Ul.Gabrijela Jurkića bb

80101 Livno

sa naznakom

**„Javni konkurs za popunu radnog mjesta državnog službenika**

**u Stručnoj službi Opštinskog vijeća Drvar sa pozivom na broj: 05-30-8-94/20**

 **DIREKTOR**

 **Refik Begić, magistar uprave**